АКАДЕМИЧНИЯТ КРЪГ ПО СРАВНИТЕЛНО ЛИТЕРАТУРОЗНАНИЕ

<https://calic.balkansbg.eu/>

ПРЕДВИЖДА ДА ПРОВЕДЕ НА 22-23 АПРИЛ 2020 Г.

НАУЧНА КОНФЕРЕНЦИЯ НА ТЕМА:

*БЪЛГАРСКАТА ЛИТЕРАТУРА КАТО СВЕТОВНА.*

*СВЕТОВНАТА ЛИТЕРАТУРА КАТО БЪЛГАРСКА*

 Темата е свързана с предстоящото издание *Bulgarian Literature as World Literature* от Михаела Харпър и Димитър Камбуров, което ще бъде обсъдено в отделен панел, за който всички са поканени.
 В другите панели ще бъдат посветени на проблеми, свързани по някакъв начин с връзките на българската литература с други литератури

 Примерни тематични полета:
- Що е „световна литература“ и какви са българските представи за нея. Динамиката на тези представи във времето. Алтернативни представи.
- Възприемане и отхвърляне на модели, познати от чуждите литератури и възприемани като „световни“.
- Читателите, критиците и литературните историци и техните национални пристрастия.
- Национална ли е литературата – в кои случаи и кога. Съпротивата срещу националния подход към културата.
- Ролята на преводите за разпространението на тенденции и явления, възприемани като „световни“.

Предвиждаме конференцията да се проведе на
22-23 април 2020 (сряда и четвъртък)
в Конферентната зала на Софийския университет „Св. Климент Охридски.

 След рецензиране материалите от конференцията ще бъдат публикувани онлайн в годишника на Академичния кръг.

 Поканват се всички, които се чувстват провокирани от предложената тема, да изпращат заявки, придружени с резюме от около 600 знака, на организаторите на конференцията: Николай Аретов, Теодора Цанкова, Румяна Станчева, Бойка Илиева, Витана Костадинова, Маламир Спасов на емейл calic.bg@gmail.com

 Краен срок за заявки, придружени с резюмета – 28 февруари 2020.